אמיניתו בינת אל-מוח'תאר

אמיניתו בינת אל-מוח'תאר (בערבית: أمينيتو بنت المختار; נולדה ב-13 בדצמבר 1956) היא מוסלמית, מורית, מאוריטנית, פוליטיקאית ופעילת זכויות נשים. על פועלה, היא הייתה מועמדת לפרס נובל לשלום בשנת 2015.

== שם מקורי ==
שמה היה אמיניתו אלי (Aminetou Ely) ובהמשך חייה אימצה את שמה הנוכחי.<ref name=":1" />

בצרפתית ובאנגלית שמה הוא אמיניתו מינת אל מוקתאר (Aminetou Mint El-Moctar).

== קורות חיים ==
בינת אל-מח'תאר נולדה בנואקשוט למשפחה בת שמונה ילדים, מהמעמד הגבוה. בגיל אחת עשרה אביה כפה עליה להינשא ועל אף התנגדותה היא נישאה וכשהייתה בת 14 נולד בנה הבכור.<ref name=":1"></ref>

כנערה היא פעלה למען זכויותיהם של העבדים שהיו בבעלות משפחתה ועודדה אותם לברוח. היא הייתה מעורבת בהפגנות מרקסיסטיות, נעצרה על ידי המשטרה ועל כך ספגה מכות מאביה שניסה לכלוא אותה בבית.<ref name=":1" /> לאחר שעזבה את בעלה, היא לא הורשתה לחזור ללימודים בבית הספר ונאלצה לעבוד למחייתה בעבודות עם שכר נמוך, כמו: מכירת סיגריות, מרכזנית במרכזיה המקומית וכסייעת סוציאלית.

== אקטיביזם ופמיניזם ==
בהיותה רגישה לזכויותיהם של חלקים מוחלשים באוכלוסייה, האקטיביזם של אל-מוח'תאר החל מוקדם בחייה והתבטא בהפגנות ופעילויות נגד הממשלה. בשנת 1974, כשהייתה בת 18 היא הקימה את איגוד הנשים הדמוקרטיות של מאוריטניה (جمعية النساء الديمقراطيات الموريتانيات).<ref name=":0"></ref> בין 1989 ל-1991 היא הייתה חברה בתנועה הדמוקרטית הבינלאומית להגנת המדוכאים.<ref></ref>

בשנת 1991, בינת אל-מוח'תאר נעצרה ועונתה בשל התבטאויותיה נגד טבח של בני מיעוטים שחורים מאוריטנים בנואדהיבו ואז הקימה את הוועדה לסולידריות עם קורבנות הדיכוי במאוריטניה (لجنة للتضامن مع ضحايا القمع في موريتانيا).<ref name=":1" />

בנוסף היא פעלה למען הגברת השוויון וגרמה לממשלה לערב נשים בקבלת החלטות פוליטיות. בשנת 2019 מספר הנשים המעורבות בפוליטיקה עמד על כ-20%.

ב-2009 בינת אל מוח'תאר עמדה בראש ההפגנות נגד סחר נשים צעירות ומכירתן לחצי האי ערב.<ref name="auto"></ref><ref></ref> וכן נגד נישואי קטינות והאכלתן בכפייה כדי להיות שמנות ומוכנות לנישואין, וזה מביא לעליה בהשמנה כרונית ומחלת הסוכרת.<ref name=":1" /><ref></ref>

<ref></ref>
מניפסט "הכוח הרך היום" של אונסק"ו, עם דיוקנה בינת אל-מוח'תאר

=== איגוד הנשים עקרות הבית ===
ב-17 באפריל 1999, הקימה אל-מוח'תאר את "איגוד הנשים עקרות הבית" (رابطة النساء ربات الأسر; בצרפתית: - Association des Femmes Chefs de Famille - AFCF) שמונה 12,000 חברות ממגוון העדות במאוריטניה: ערביות, ברבריות, סונינקה, פולה, ,ו-. האיגוד הקים שישה מרכזי הצלה לנגעות עבירות והוא מעסיק 168 עובדים סוציאליים, ארבעה עורכי דין ובכל עיר במאוריטניה יש איש קשר לאיגוד.<ref></ref>

בשנת 2019 "איגוד הנשים עקרות הבית" הציע לממשלה לנקוט בצעדים נמרצים להגנת זכויות נשים ובמיוחד להחמיר את הענישה על מעשי אונס. ההצעה נדחתה על ידי ממשלת מאוריטניה מכיוון שהיא מנוגדת לשריעה.<ref></ref>

== פתווה ==
בשנת 2014, הוצאה נגדה פתווה על ידי אימאם של תנועה אסלאמית רדיקלית במאוריטניה, שכונתה בשם חברי הנביא (أصدقاء النبي) וזאת משום שהגנה בפומבי על בלוגר שהואשם על ידם בכפירה.<ref></ref> הפתווה קראה להרוג אותה ולעקור את עיניה.
== פרסים והוקרה ==
* בשנת 2006 בינת אל-מוח'תאר זכתה בפרס זכויות האדם של צרפת.<ref></ref>
* בשנת 2010 הוענק לה אות לגיון הכבוד על עבודתה בהגנה על זכויות אדם במאוריטניה.<ref></ref>
* בשנת 2015, היא הייתה מועמדת לפרס נובל לשלום, יחד עם פעילים נוספים נגד עבדות.<ref></ref>

== קישורים חיצוניים ==

מדיה וקבצים בנושא אמיניתו בינת אל-מוח'תאר בוויקישיתוף

== הערות שוליים ==

קטגוריה:פעילים בתנועה לביטול העבדות
קטגוריה:מאוריטניה: חוק ומשפט
קטגוריה:ילידות 1956
קטגוריה:ילידי 1956